als_Latn dik_Latn sag_Latn
Forcat elitare britanike dhe trupat speciale amerikane do të formojnë një njësit, të quajtur Task Forca e Zezë, me qëllim shkatërrimin e Shtetit Islamik.
Qëllimi i këtyre luftëtarëve do të jetë që të “presin kokën e gjarprit”, duke goditur strukturën komanduese të grupit terrorist.
Kryeministri britanik, David Cameron ka udhëzuar repartin SAS dhe agjencitë e spiunazhit që të drejtojnë të gjithë burimet e tyre tek kjo Task forcë, me qëllim mposhtjen e ISIS.
Ky reagim vjen pas publikimit të një videoje, ku militantët e ISIS ekzekutojnë gazetarin amerikan James Foley.
Forcat speciale britanike do të bashkëpunojnë me njësitet e njohura amerikane Delta Force dhe Seal Team 6.
Një lëvizje e tillë nënkupton rilindjen e Task Forcës së Zezë, që ndihmoi në mposhtjen e terroristëve të Al Kaedës në Irak.
Ekspertët thonë se qëllimi është që të goditet Abu Bakr al- Baghdadi, lideri i ISIS dhe aktualisht terroristi më i kërkuar në botë.
Një burim tha: “Ne duhet të shkojmë në Irak dhe Siri dhe të vrasim sa më shumë pjesëtarë të ISIS. Nuk mund të negociosh me këta njerëz. Nuk kemi zgjedhje tjetër. Ata janë të pasur në cash dhe kanë shumë armë. Nëse nuk u shkojmë pas, do na vijnë pas”.
“ISIS nuk mposhtet vetëm me sulme ajrore. Duhet të shkosh në terren dhe të kapësh komandantët- të presësh kokën e gjarprit.
Më pas organizata do të nisë të bjerë. Kjo do jetë fushatë e gjatë, ndoshta do zgjasë për vite. Dhe do jetë diçka me të cilën Perëndimi nuk është përballur më parë”.
I gjithë operacioni do udhëhiqet nga CIA.
Detyra e parë do jetë identifikimi i myslimanit britanik, që ekzekutoi gazetarin Foley.
Mendohet se ai është i pari në listën e CIA-s për ta ekzekutuar.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn